Gerrit Schotte

Gerrit Fransisco Schotte (født 9. september 1974) er en politiker fra Curaçao, og er den nåværende lederen av Movementu Futuro Kòrsou (MFK), landets nest største parti etter valget i 2010. 

MFK dannet regjering sammen med Pueblo Soberano og Partido MAN fra den 4. september 2010.RNW.nl - Akkoord over Bestuurscollege Curaçao Denne koalisjonen overvåket oppløsningen av De nederlandske Antiller den 10. oktober 2010. Schotte ble da den første statsminister i landet Curaçao.RNW.nl - Eerste kabinet Curaçao in de steigers Schotte var en av de yngste i moderne historie som ble statsminister. 

Han satt til 29. september 2012 og måtte gå av etter at regjeringen hans tapte sitt parlamentarisk flertall.«Former Curacao prime minister ends sit-in of former office in protest over alleged 'coup'» , Montreal Ggazette, 1. oktober 2012.

Schotte ble i mars 2016 dømt til tre års fengsel for å ha mottatt bestikkelser, korrupsjon og hvitvasking av penger. Midlene gjorde det mulig å etablere partiet MFK. Han ble også dømt til tap av retten til å inneha politisk verv i fem år. Schotte anket dommen, men anken ble avvist.

 Referanser 

Kategori:Curaçaos statsministre
Kategori:Curaçaoske politikere
Kategori:Personer fra Willemstad
Kategori:Fødsler i 1974